
DR.30.10.2008 67 
 
 
 Dato’ Chor Chee Heung:  Yang Berhormat Puchong.  Bila saya sebut kes itu 
diselesaikan bermaksud bahawa kes-kes di mana suspek-suspek telah dikenal pasti 
ditangkap.  Kedua, di mana suspek-suspek yang telah pun didapati mempunyai bukti yang 
kukuh dan di bawa ke muka pengadilan.  Maksudnya ia didakwa di mahkamah.  Ini adalah 
maksud penyelesaian.  Bagi kes-kes di mana suspek telah pun dikenal pasti tetapi masih 
still at large, dengan izin, dia juga dikategorikan sebagai selesai tetapi tindakan-tindakan 
selanjutnya sedang dijalankan oleh pihak polis. 

 Tuan Gobind Singh Deo [Puchong]:  Minta izin Tuan Yang di-Pertua.  Yang 
Berhormat juga sedar bahawa terdapat kes-kes di mana semasa dalam proses 
pendakwaan didapati bukti baru ataupun didapati bahawa pihak polis memang tidak 
menyiasat dengan betul kes-kes yang di bawa ke mahkamah.  Saya berikan contoh yang 
baru-baru ini mengenai kes kematian Nurul Huda Abdul Ghani yang dirogol, diliwat dan 
dibunuh di substation TNB Johor Bahru.  Apa yang berlaku adalah jelas.  Mahkamah 
Persekutuan mendapati bahawa kegagalan pihak polis untuk membawa ke muka 
pengadilan seorang lagi suspek yang bernama Jojo menjadi alasan di mana kes itu 
dibuang.  Adakah pihak polis juga menerima kes seperti ini sebagai kes yang telah pun 
selesai ataupun adakah pihak polis akan mengadakan siasatan semula untuk memastikan 
bahawa semua yang bertanggung jawab di bawa ke muka pengadilan.  Boleh minta 
penjelasan? 

 Dato’ Chor Chee Heung: Terima kasih, Yang Berhormat.  Seperti yang saya 
katakan tadi, apabila kes itu selesai bukan bermaksud bahawa tidak ada apa-apa tindakan 
selanjutnya.  Kalau kes itu selesai, katakanlah seorang telah pun di bawa ke muka 
pengadilan dan terdapat lagi ada geng-geng mereka ini yang masih belum ditangkap, maka 
polis akan menjalankan siasatan yang lanjut supaya semua ini dapat ditangkap. 

 Tuan Gobind Singh Deo [Puchong]:  Bagaimana pula dengan yang telah pun 
dibebaskan oleh kerana kecuaian pihak polis menangkap dan menuduh yang lagi satu itu?  
Bagaimana dengan beliau?  Adakah pihak kerajaan akan mengambil tindakan terhadap 
pegawai-pegawai polis yang jelas cuai, yang diberitahu pada awal lagi bahawa perlulah 
mereka tangkap kedua-duanya?  In fact, saya sendiri memberitahu Tan Sri Musa Hassan 
pada masa itu, adakah pihak kerajaan akan membuat tindakan terhadap pihak polis yang 
gagal mengambil tindakan di mana jelas bahawa lebih daripada seorang suspek yang perlu 
ditangkap dan akibat daripada kegagalan dan kecuaian ini suspek tersebut dibebaskan. 

 Dato’ Chor Chee Heung:  Terima kasih, Yang Berhormat.  Ada dua soalan 
tambahan.  Soalan yang pertama ialah mengenai pegawai-pegawai dalam kerja siasatan 
yang kemungkinan cuai dari segi siasatan mereka dan kedua mengenai suspek yang masih 
tidak ditangkap dan yang telah dibebaskan oleh kerana kononnya kecuaian pihak polis.  
Dari segi kedua-dua ini, pihak polis memang masih menjalankan siasatan.  Selagi seorang 
suspek itu kononnya dibebaskan oleh kerana kecuaian dalam siasatan maka siasatan lanjut 
akan dijalankan.  Dari segi pegawai polis, ini adalah bergantung sama ada mengikut kajian 
pihak polis secara dalaman sama ada mereka cuai atau tidak dalam menjalankan siasatan. 

 Jadi, bagi kedua-dua kes ini kita akan mengambil perhatian lagi.  Memang tidak 
semestinya seorang yang dibebaskan kononnya disebabkan kecuaian maka pihak polis 
diam dan tutup kes ini.  Tidak.  Tidak macam ini.  Kita akan continue selanjutnya. 

 Puan Fong Po Kuan [Batu Gajah]:  Minta penjelasan. 

 Dato’ Chor Chee Heung:  Kedua, bagi kes selesai itu satu kategori lagi ialah 
kebanyakan kes yang berlaku sebelum report dibuat, katakanlah satu pasangan 
mengadakan seks.  Selepas itu apabila wanita itu balik ke rumah dan ditekan, wanita itu 
pergi buat police report.  Police report ini diklasifikasikan sebagai rogol.  Namun bila dibuat 
siasatan yang lanjut didapati pada ketika itu kedua-dua pihak sudah bersetuju dan akhirnya 
kedua-dua pihak setuju berkahwin ataupun tidak hendak jadi saksi dalam kes, maka polis 
akan menganggap kes itu sebagai selesai juga. 

 Tuan Chong Chieng Jen [Bandar Kuching]:  Minta penjelasan.  Semasa orang 
ramai membuat laporan polis mereka akan ditanya sama ada laporan itu dibuat untuk 



Tuan Gobind Singh Deo [Puchong]: Minta izin Tuan Yang di-Pertua. Yang Berhormat juga sedar bahawa terdapat kes-kes di mana semasa dalam proses pendakwaan didapati bukti baru ataupun didapati bahawa pihak polis memang tidak menyiasat dengan betul kes-kes yang di bawa ke mahkamah. Saya berikan contoh yang baru-baru ini mengenai kes kematian Nurul Huda Abdul Ghani yang dirogol, diliwat dan dibunuh di substation TNB Johor Bahru. Apa yang berlaku adalah jelas. Mahkamah Persekutuan mendapati bahawa kegagalan pihak polis untuk membawa ke muka pengadilan seorang lagi suspek yang bernama Jojo menjadi alasan di mana kes itu dibuang. Adakah pihak polis juga menerima kes seperti ini sebagai kes yang telah pun selesai ataupun adakah pihak polis akan mengadakan siasatan semula untuk memastikan bahawa semua yang bertanggung jawab di bawa ke muka pengadilan. Boleh minta penjelasan?. Dato' Chor Chee Heung: Terima kasih, Yang Berhormat. Seperti yang saya katakan tadi, apabila kes itu selesai bukan bermaksud bahawa tidak ada apa-apa tindakan selanjutnya. Kalau kes itu selesai, katakanlah seorang telah pun di bawa ke muka pengadilan dan terdapat lagi ada geng-geng mereka ini yang masih belum ditangkap, maka polis akan menjalankan siasatan yang lanjut supaya semua ini dapat ditangkap. Tuan Gobind Singh Deo [Puchong]: Bagaimana pula dengan yang telah pun dibebaskan oleh kerana kecuaian pihak polis menangkap dan menuduh yang lagi satu itu? Bagaimana dengan beliau? Adakah pihak kerajaan akan mengambil tindakan terhadap pegawai-pegawai polis yang jelas cuai, yang diberitahu pada awal lagi bahawa perlulah mereka tangkap kedua-duanya? In fact, saya sendiri memberitahu Tan Sri Musa Hassan pada masa itu, adakah pihak kerajaan akan membuat tindakan terhadap pihak polis yang gagal mengambil tindakan di mana jelas bahawa lebih daripada seorang suspek yang perlu ditangkap dan akibat daripada kegagalan dan kecuaian ini suspek tersebut dibebaskan. Dato' Chor Chee Heung: Terima kasih, Yang Berhormat. Ada dua soalan tambahan. Soalan yang pertama ialah mengenai pegawai-pegawai dalam kerja siasatan yang kemungkinan cuai dari segi siasatan mereka dan kedua mengenai suspek yang masih tidak ditangkap dan yang telah dibebaskan oleh kerana kononnya kecuaian pihak polis. Dari segi kedua-dua ini, pihak polis memang masih menjalankan siasatan. Selagi seorang suspek itu kononnya dibebaskan oleh kerana kecuaian dalam siasatan maka siasatan lanjut akan dijalankan. Dari segi pegawai polis, ini adalah bergantung sama ada mengikut kajian pihak polis secara dalaman sama ada mereka cuai atau tidak dalam menjalankan siasatan. Jadi, bagi kedua-dua kes ini kita akan mengambil perhatian lagi. Memang tidak semestinya seorang yang dibebaskan kononnya disebabkan kecuaian maka pihak polis diam dan tutup kes ini. Tidak. Tidak macam ini. Kita akan continue selanjutnya. Puan Fong Po Kuan [Batu Gajah]: Minta penjelasan. Dato' Chor Chee Heung: Kedua, bagi kes selesai itu satu kategori lagi ialah kebanyakan kes yang berlaku sebelum report dibuat, katakanlah satu pasangan mengadakan seks. Selepas itu apabila wanita itu balik ke rumah dan ditekan, wanita itu pergi buat police report. Police report ini diklasifikasikan sebagai rogol. Namun bila dibuat siasatan yang lanjut didapati pada ketika itu kedua-dua pihak sudah bersetuju dan akhirnya kedua-dua pihak setuju berkahwin ataupun tidak hendak jadi saksi dalam kes, maka polis akan menganggap kes itu sebagai selesai juga. Tuan Chong Chieng Jen [Bandar Kuching]: Minta penjelasan. Semasa orang ramai membuat laporan polis mereka akan ditanya sama ada laporan itu dibuat untuk.